Джо Байдэн і Уладзімір Зяленскі ў Кіеве, 20 лютага 2023 года.
20 лютага 2023 года Прэзідэнт ЗША Джо Байдэн наведаў Кіеў, сталіцу Украіны.

Перадгісторыя
-------------

24 лютага 2022 года Расія ўварвалася ва Украіну. З пачаткам баявых дзеянняў Злучаныя Штаты Амерыкі сталі адным з ключавых саюзнікаў Украіны, аказаўшы дапамогу больш чым на 51 мільярд долараў.

Адміністрацыя Джо Байдэна ў гэты час старалася пазбягаць тэмы магчымага наведвання ім Украіны, пры тым сам амерыканскі лідар у красавіку 2022 года казаў, што не выключае візіту.

21 снежня 2022 года Уладзімір Зяленскі па запрашэнні Джо Байдэна прыязджаў у сталіцу ЗША, упершыню пакінуўшы Украіну з 24 лютага.

Чыноўнікі Белага дома заявілі, што Джо Байдэн даў дабро на сваю паездку 17 лютага 2023 года. Хоць у той дзень Белы дом паведаміў журналістам, што выключае магчымасць візіту Прэзідэнта ЗША ва Украіну ў найбліжэйшы час.

Папярэдні візіт кіраўніка ЗША ва Украіну адбыўся ў 2008 годзе (тады сустрэліся Джордж Уокер Буш і Віктар Юшчанка).

Ход візіту
----------

Згодна The New York Times, 19 лютага Джо Байдэн пакінуў авіябазу Эндрус пад Вашынгтонам у 4:15 паводле паўночнаамерыканскага ўсходняга часу. З ім былі некалькі рэпарцёраў, якія абяцалі захоўваць таямніцу візіту, і некалькі чыноўнікаў. Амерыканская дэлегацыя прызямлілася ў Польшчы, а потым села ў цягнік, праехаўшы амаль 10 гадзін да Кіева.

Падчас візіту Джо Байдэн сустрэўся з Прэзідэнтам Украіны Уладзімірам Зяленскім і першай лэдзі Аленай Зяленскай. Сустрэча двух лідараў доўжылася больш за пяць гадзін. Палітыкі ўсклалі вянкі, ушанаваўшы памяць загінулых на Еўрамайдане, у гадавіну падзей 20 лютага 2014 года. Байдэн абвясціў аб дадатковым пакеце ваеннай дапамогі Украіне на суму 500 мільёнаў долараў ЗША, уключаючы боепрыпасы для HIMARS. Звяртаючыся да журналістаў разам з Байдэнам, Зяленскі назваў паездку *«самым важным візітам за ўсю гісторыю амерыкана-ўкраінскіх адносін»*. Ён высока ацаніў пастаўку ЗША танкаў M1 Abrams.

Вынікі
------

Джо Байдэн здзейсніў першы візіт ва Украіну з пачатку прэзідэнцтва. Упершыню ў сучаснай гісторыі Прэзідэнт ЗША апынуўся ў зоне баявых дзеянняў, дзе няма актыўнай амерыканскай вайсковай прысутнасці.

Зноскі
------

1. ↑  Ukraine Support Tracker - A Database of Military, Financial and Humanitarian Aid to Ukraine (англ.). *www.ifw-kiel.de*. Праверана February 20, 2023.
2. ↑  White House explains why Biden won't visit Ukraine **(нявызн.)**. *RT International*.
3. ↑  White House stands by statement that Biden won't visit Ukraine **(нявызн.)**. *Yahoo! News*.
4. ↑  Белый дом прокомментировал возможность поездки Байдена на Украину **(нявызн.)**. *Lenta.RU*.
5. ↑  Джо Байден не станет заезжать на Украину после визита в Польшу **(нявызн.)**. *Коммерсантъ*.
6. ↑  Зеленский назвал визит Байдена в Киев самым важным за всю историю отношений двух стран
7. ↑  President Biden lands in Kyiv for surprise visit to war-torn country **(нявызн.)**. *Mail Online*.
8. ↑  Biden Visits Kyiv, Ukraine’s Embattled Capital, as Air-Raid Siren Sounds **(нявызн.)**, *The New York Times* .
9. 1 2  *Child, David*. Putin’s war plans ‘plain wrong’, Biden says in Ukraine (англ.). *www.aljazeera.com*. Праверана February 20, 2023.
10. ↑  Biden declares 'Kyiv stands' in surprise visit to Ukraine **(нявызн.)**. *AP NEWS*.
11. ↑  Beaumont, Peter.  Joe Biden visits Kyiv in major show of support for Ukraine(англ.)  **(нявызн.)**?, *The Guardian* (February 20, 2023).
12. ↑  *Hunder, Pavel Polityuk and Max*. Biden makes unannounced trip to Ukraine(нявызн.). *The Canberra Times* (20 лютага 2023). Праверана February 20, 2023.
13. ↑  US warned Russia of Biden's visit to Ukraine 'hours' before departure **(нявызн.)**. *Fox News*.
14. ↑  Biden makes surprise visit to Ukraine nearly one year after Russia's invasion